Source: https://www.riigikohus.ee/et/uudiste-arhiiv/riigikohus-saatis-i-pere-kriminaalasja-tagasi-ringkonnakohtusse
Timestamp: 2019-11-17 04:45:41+00:00
Document Index: 6423369

Matched Legal Cases: ['Riigikohus ', 'Riigikohus\n', 'Riigikohus ', 'kohus ', 'kohus ', 'kohus ', 'kohus ']

﻿ Riigikohus saatis AS-i Pere kriminaalasja tagasi ringkonnakohtusse | Riigikohus
Riigikohus saatis AS-i Pere kriminaalasja tagasi ringkonnakohtusse
Riigikohtu kriminaalkolleegium saatis tänase otsusega Tallinna Ringkonnakohtule uueks arutamiseks AS-i Pere kriminaalasja, milles Harju Maakohus oli teinud süüdimõistva ja Tallinna Ringkonnakohus õigeksmõistva otsuse. Riigikohtu hinnangul ei põhjendanud ringkonnakohus õigeksmõistvat otsust nõuete järgi, ent ka maakohtu süüdimõistva otsuse jõustamiseks pole alust, kuna mitmeid süüküsimuse seisukohalt olulisi asjaolusid maa- ega ringkonnakohus ei käsitlenud.